Успехите на операция „Багратион“ и тези на следващата година са, до голяма степен, поради оперативното подобряване на закалената в битка Червена армия, която научава болезнени уроци от предните години, сражавайки се с мощния Вермахт: по-доброто планиране на офанзиви, ефикасното използване на артилерия, по-доброто разпределение на време и пространство по време на атаките в противоречие на заповедта на Сталин „нито стъпка назад“. До по-малка степен успехите на Багратион се дължат на отслабения Вермахт, на който му липсва гориво и въоръжение за да оперира ефективно, на нарастващите съветски предимства в жива сила и материали и атаките на съюзниците на Западен фронт. През 1944 г. на речта си през май Сталин похвалва западните съюзници за отклоняване на немски ресурси в Италианската кампания. ТАСС публикува детайлни списъци, съдържащи огромен брой доставки от западните съюзници, а Сталин в реч от ноември 1944 г. казва, че усилията на съюзниците на Запад бързо са изтеглили 75 немски дивизии, защитаващи района, без които червената армия не би могла да изтласка Вермахта от съветските територии. Отслабеният Вермахт също помага на съветските атаки, защото не може да направи никаква ефективна контраатака.